Document ID: /fineweb-2-swissfilter-quality_10-filterrobots/filtered/03754.jsonl.gz/4

วันอาทิตย์ที่ 28 มิถุนายน พ.ศ. 2558 พระอาจารย์จากวัดพระธรรมกายสวิตเซอร์แลนด์ ประเทศสวิตเซอร์แลนด์ ได้เดินทางไปเป็นเนื้อนาบุญ จัดปฏิบัติธรรม ที่ บ้านกัลฯนกแก้ว กันเตอร์ ณ เมือง บาเซิ่ล
โดยพิธีเริ่มในช่วงสายโดยกัลฯนกแก้ว กันเตอร์ จุดเทียนธูป บูชาพระรัตนตรัย จากนั้นพระอาจารย์ได้นำสาธุชนสวดมนต์บูชาพระรัตนตรัยก่อนที่จะได้นั่งสมาธิกลั่นกาย วาจา ใจ ให้ใส เพื่อเป็นภาชนะรองรับบุญ ต่อด้วยพิธี อาราธนาศีลห้า จากนั้นเป็นพิธีกล่าวคำถวายภัตตาหารเป็นสังฆทานโดยมี กัลฯน้ำค้าง เฟรย์ และกัลฯเอริค เปปเปอร์ เป็นประธานนำกล่าว จากนั้นสาธุชนทุกท่านได้ร่วมกันตักบาตรข้าวสารอาหารแห้ง และร่วมกันถวายภัตตาหารเพลแด่พระอาจารย์
ช่วงบ่ายพระอาจารย์ได้แสดงพระธรรมเทศนาเรื่องการศึกษาธรรมมะ ต่อด้วยสาธุชนผู้มีบุญทุกท่านได้น้อมนำถวายผ้าไตรจีวรและถวายจตุปัจจัยไทยธรรมต่างๆ ก่อนที่ พระอาจารย์จะกล่าวสัมโมทนียกถาและให้พร
ก่อนเสร็จพิธีสาธุชนผู้มีบุญทุกท่านร่วมกันถ่ายรูปหมู่เป็นที่ระลึกนึกถึงบุญ และรับของที่ระลึกจากพระอาจารย์
วัดพระธรรมกายสวิตเซอร์แลนด์ ประเทศสวิตเซอร์แลนด์ขอกราบอนุโมทนาบุญกับกัลยาณมิตรลูกพระธัมฯ ทั่วโลกมา ณ โอกาสนี้